**KONZORCIUMI EGYÜTTMŰKÖDÉSI MEGÁLLAPODÁS**

**Támogatási kérelem benyújtására**

**1.** Jelen konzorciumi együttműködési megállapodás (a továbbiakban Megállapodás) aláírásával a **2.** pontban megnevezett szerződő felek konzorciumot hoznak létre abból a célból, hogy a Terület- és Településfejlesztési Operatív Program keretében a **TOP-6.4.1-15** számú, **Fenntartható városi közlekedésfejlesztés** tárgyú felhívásra (a továbbiakban: felhívás) támogatási kérelmet nyújtsanak be, és a támogatási kérelem támogatása esetén az abban foglalt célt közös együttműködéssel megvalósítsák.

A támogatási kérelem címe: **Kaposvár Megyei Jogú Város kerékpárhálózatának fejlesztése és közbringa rendszer kialakítása**

**2.** A konzorcium tagjai (a továbbiakban Tagok) az alább felsorolt intézmények, szervezetek és személyek, akik az **1.** pontban megjelölt támogatási kérelemben meghatározott cél(ok) megvalósításában a támogatási kérelemben foglaltaknak megfelelően a jelen Megállapodás keretei között részt vállalnak:

|  |  |
| --- | --- |
| **Szervezet neve**: | Kaposvár Megyei Jogú Város Önkormányzat |
| Postacím: | 7400 Kaposvár, Kossuth tér 1. |
| Székhely: | 7400 Kaposvár, Kossuth tér 1. |
| Azonosító szám (törzs-szám/cégjegyzékszám): | 731597 |
| Adószám: | 15731591-2-14 |
| Aláírásra jogosult képviselője: | Szita Károly polgármester  Molnár György gazdasági igazgató, pénzügyi ellenjegyző |

|  |  |
| --- | --- |
| **Szervezet neve**: | Magyar Közút Nonprofit Zrt. |
| Postacím: | 1024 Budapest, Fényes Elek u. 7-13. |
| Székhely: | 1024 Budapest, Fényes Elek u. 7-13. |
| Azonosító szám (törzs-szám/cégjegyzékszám): | 01-10-046265 |
| Adószám: | 14605749-2-44 |
| Aláírásra jogosult képviselője: | Szilvai József Attila műszaki vezérigazgató-helyettes  dr. Pere Attila EU beruházási osztályvezető |

A Konzorcium vezetőjének a jelen Megállapodás aláírásával a Tagok Kaposvár Megyei Jogú Város Önkormányzatát (a továbbiakban Vezető-t) választják.

**3.** Jelen Megállapodás aláírásával a Tagok Polgári Törvénykönyvről szóló 2013. évi V. törvény 6:11. §-a és 6:15. §-a alapján meghatalmazzák a Vezetőt, hogy helyettük és nevükben a támogatási kérelmet aláírja, benyújtsa és a támogatási kérelem elbírálása során a konzorciumot képviselje.

A Tagok kijelentik, hogy a támogatási kérelemben foglaltakat ismerik, és az abban foglaltakat magukra nézve kötelezőnek ismerik el.

**4.** Jelen Megállapodás aláírásával a Tagok kötelezettségek vállalnak arra, hogy a támogatási kérelem támogatása esetén a projektet az abban foglaltak szerint megvalósítják, és ennek érdekében együttműködnek.

**5.** Tagok kijelentik, hogy a felhívás részét képező „Konzorciumi együttműködési megállapodás támogatásban részesített projekt megvalósítására” című dokumentumot ismerik, és a támogatási kérelem támogatása esetén az abban foglalt tartalommal, valamint a támogatási kérelemben és a támogatási kérelemről hozott döntésében foglalt tartalommal szerződést kötnek.

**6.** Jelen Megállapodás a támogatási kérelem mellékletét képezi.

**7.** Jelen Megállapodás megszűnik, ha a támogatási kérelem nem részesül támogatásban, illetve ha a Tagok a projekt megvalósítására konzorciumi együttműködési megállapodást kötnek.

**8.** A Tagok egyéb megállapodásai:

8.1 A Tagok egyéb megállapodásai:

A közúti közlekedésről szóló 1988. évi I. tv. 29. § (1) bekezdése értelmében a Magyar Közút Nonprofit Zrt., mint a 33. § (1) bekezdés b) pontja és az országos közutak kezelésének szabályozásáról szóló 6/1998. (III.11.) KHVM rendelet 1/A. § (1) bekezdése alapján az országos közutak kezelésére kijelölt szervezet, építtetőnek minősül a vele jogszabály alapján megkötött szerződés szerinti felújítási, karbantartási, illetve fejlesztési munkák tekintetében. A Magyar Közút Nonprofit Zrt. pénzügyi forrással nem rendelkezik tárgyi projekthez kapcsolódóan. Sem a tervezés, sem az engedélyezés, sem a területszerzés, sem pedig a pályázati önrészbe pénzt biztosítani nem tud. Az előkészítés (pl. tervezés) és a projekt megvalósítása során felmerülő minden költség **Kaposvár Megyei Jogú Város Önkormányzatát** terheli, illetve minden egyéb kockázatot **Kaposvár Megyei Jogú Város Önkormányzata** visel a projekt megvalósításával kapcsolatban.

8.2 Jelen megállapodás Kaposvár Megyei Jogú Város Közgyűlésének jóváhagyásával lép hatályba.

A Tagok a Megállapodást átolvasták, és közös értelmezés után, mint akaratukkal és elhangzott nyilatkozataikkal mindenben egyezőt aláírták.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_……………………………………………………..[[1]](#footnote-1)

|  |  |  |  |
| --- | --- | --- | --- |
| Konzorcium vezetője  ..............................................................  Szita Károly Molnár György  Kaposvár Megyei Jogú Város Önkormányzat  P.H.  Aláírás dátuma:  …………………………… |  | | konzorciumi tag  ...........................................................  Szilvai József Attila dr. Pere Attila  Magyar Közút Nonprofit Zrt.  P.H.  Aláírás dátuma:  …………………………… |
|  | |  | |

1. A tagok a minta által nem szabályozott kérdéseket is rendezhetnek, ezek azonban nem lehetnek ellentétesek az 1-7. ponttal, illetve az 1-7. pontok nem törölhetők. [↑](#footnote-ref-1)